Odense Adresse-Contoirs Efterretninger, 1848-03-20
Tydskland. En Deputation af Borgerskabet i Stuttgart har takket Kongen af Würtemberg for den Beredvillighed, hvormed han har bevilget de af Folket ønskede Reformer. J Taxt= og Tauberegnen har Bondeopstanden nu antaget en mildere Charakteer; i det badenske Odenwald skal Roligheden næsten være gjenoprettet siden alle Feudalrettigheder ere ophævede. J flere badenske Distrikter hæve sig efterhaanden mange Stemmer for en tydsk Republik. Rhinegnen oversvømmes med exalterede revolutionaire Flyveskrifter, der skulle komme fra Belgien; i et af dem opfordres Rhinlænderne til at danne 3 Republiker, der skulde udgjøre et Forbund; Belgien og Holland længtes efter det Øieblik, da de kunde tiltræde dette Forbund; Opfordringen finder ingen Gjenklang hos Befolkningen. -J Weimar har en Folkedemonstration tilveiebragt en Ministerforandring og et Amnestidekret; ogsaa udenfor Hovedstaden er forefaldet Excesser: en Regjeringsraad er pryglet halvt ihiel, en Oppebørselsbetjent har maattet skjule sig i Hundehuset, paa et Par Steder har Man bortjaget Øvrigheden og sat Sognefogderne i dens Sted. - Ogsaa i Mecklenburg spores Bevægelsen; i Schwerin har været Uroligheder; Storhertugen har afslaaet de fleste Fordringer. - Kongen af Hannover har udstædt en Proklamation, hvori der gives ubestemte Løfter for Fremtiden; Folkerepræsentation paa Forbundsdagen nægtes. Den Göttinger Deputation er vendt tilbage uden at have udrettet noget hos Kongen, dog hedder det, at paa Efterretningen om nye Uroligheder i Göttingen er en Regjeringskommissair afsendt for at undersøge Forholdene, Professorer og Studenter skulle have besluttet at udvandre til Hamborg. - J Dresden har været et Opløb. - Reuss er i Gjæring. - J Rudolstadt ere Folkets Fordringer bevilgede. Frankerig. Eugene Sue, Alex. Dumas og Prof. Michelet ville melde sig som Kandidater til Nationalforsamlingen. Det af flere Haandværkere redigerede Blad "Atelier foreslaaer til Deputerede for Paris først de 11 Medlemmer af den provisoriske Regjering, derpaa de 5 Hoveder for de socialistiske Skoler (Lamenais, Cabet, Leroux, Considerant og Buchez) og endelig 18 Haandværkere. Den spanske Gesandt og Hansestædernes Minister have meddeelt Hr. Lamartine, at det er de af dem repræsenterende Regjeringers Ønske at vedligeholde den forrige venskabelige Forstaaelse ogsaa med den franske Republik. "Journ. des Deb." af 12 ds. indeholder følgende Artikel: "Vi ere anmodede om at bemærke, at det Besøg, som den danske Minister igaar aflagde hos Hr. Lamartine, er i de offentlige Blade blevet unøiagtigt omtalt. Danmarks Minister kan endnu ikke staae i noget andet Forhold til Republikens provisoriske Regjering end et reent Høflighedsforhold. Hans Yttringer og Besøg have derfor hverken havt nogen officiel Mening eller Betydning." Raspail, der i flere Dage ikke havde ladet udgaae sit Blad, "Folkevennen", fordi Man havde sagt ham, at han, indgjød Frygt, taler nu beroligende; han erklærer det for Bagtalelse, at han skulde have forlangt 300,000 Hoveder; en Rædselsregjering som i 1793 var umulig; siden 14 Dage saae han overalt kun Franskmænd og Brødre, og hvo der vilde forsøge paa at føre Guillotinen omkring blandt dette Broderfolk, vilde tilligemed den føres til Biretre (Daarekisten); dog anerkjender han ikke den af den provisoriske Regjering bestemte Valgform; Folket i hvert Distrikt havde Ret til at vælge hvor, hvornaar paa hvad Maade og hvormange Repræsentanter det vilde. (Skulde ikke Manden alligevel være moden til Bicetre?). - Lamartine er desværre bleven syg af de sidste Ugers uhyre Anstrængelser. Subskriptionen til Nationallaanet, National-Diskontokontoiret og til at ophielpe den Gouinske Handels- og Jndustri kasse har god Fremgang. Lionel Rothschild er fra London ankommen til Paris. To Bankierhuse have atter indstillet deres Betalinger. Den provisoriske Regjering indbyder endnu engang hele Folket fra 20 til 55 Aar til de almindelige Valg paa Nationalgardens Officerer, der skulle foretages den 18de.